stanford-oval/wikipedia huggingface dataset:
วาโย อัศวรุ่งเรือง
ผลงานในวงการบันเทิง > พิธีกร

รายการ Entertainment Update
รายการ Dawn of Gaia
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แหล่งข้อมูลอื่น

วาโย อัศวรุ่งเรือง ที่เอกซ์ (ทวิตเตอร์)
| ด ค กเดอะสตาร์ ค้นฟ้าคว้าดาวปี 6 |
| --- | --- |
 ลูกเกต  ไอซ์  กัน  เก่ง  เซน  โตโน่  เกรซ  ริท 
 แม่แบบ:เดอะสตาร์ ค้นฟ้าคว้าดาว ฤดูกาลที่ 5 (2552) ฤดูกาลที่ 6 (2553) ฤดูกาลที่ 7 (2554)
มินามิซันริกุ

โรงพยาบาลรัฐชิซูงาวะในมินามิซันริกุ หลังได้รับผลกระทบจากคลื่นสึนามิที่เกิดขึ้นใน ค.ศ. 2011
มินามิซันริกุ (ญี่ปุ่น: 南三陸町; โรมาจิ: Minamisanriku-chō) เป็นเมืองตากอากาศ ตั้งอยู่ในอำเภอโมโตโยชิ จังหวัดมิยางิ ประเทศญี่ปุ่น มีพื้นที่ 163.74 ตารางกิโลเมตร และจนถึงวันที่ 1 ตุลาคม ค.ศ. 2004 มีประชากร 19,170 คน เมืองดังกล่าวเป็นการรวมเข้าด้วยกันของเมืองชิซูงาวะและอูตัตสึในอำเภอโมโตโยชิ เมื่อวันที่ 1 ตุลาคม ค.ศ. 2005 และสร้างเป็นเมืองใหม่ชื่อมินามิซันริกุ
พื้นที่ส่วนใหญ่ของมินามิซันริกุถูกทำลายจากเหตุแผ่นดินไหวและคลื่นสึนามิในโทโฮกุ ค.ศ. 2011 โดยที่อาคารส่วนใหญ่ถูกคลื่นกวาดไปถึง 16 เมตรหรือมากกว่า ประชากรเมืองกว่าครึ่ง หรือ 9,500 คน สูญหาย และเกือบจะแน่ใจได้ว่าเสียชีวิต หากจำนวนดังกล่าวได้รับการยืนยัน การสูญเสียชีวิตในเมืองแห่งนี้จะถือเป็นร้อยละยอดผู้เสียชีวิตสูงสุดของญี่ปุ่นทั้งประเทศจากคลื่นสึนามิ อย่างไรก็ตาม ประชากร 9,700 คนได้รับยืนยันว่ารอดชีวิต และอพยพไปแล้ว
ก่อนหน้านี้ แผ่นดินไหวใหญ่ชิลี ค.ศ. 1960 ได้ส่งผลให้เกิดคลื่นสึนามิข้ามมหาสมุทรแอตแลนติกและถล่มเมืองชิซูงาวะในเวลานั้น โดยสูงถึง 2.8 เมตร ทำให้เกิดความเสียหายเป็นอันมากเมื่อเทียบกับมาตรฐานทั่วไป ผลคือ มีการสร้างกำแพงท่าเรือสูงเท่ากับตึกสองชั้นจนถึง ค.ศ. 1963 แต่กำแพงท่าเรือดังกล่าวไม่สามารถป้องกันคลื่นสึนามิที่เกิดใน ค.ศ. 2011 ได้ เพราะมีความสูงถึงตึกสี่ชั้น
ประชากร

จากข้อมูลการสำรวจสำมะโนประชากรของญี่ปุ่น จำนวนประชากรของมินามิซันริกุสูงสุดในคริสต์ทศวรรษ 1950 และลดลงอย่างต่อเนื่องในช่วง 70 ปีที่ผ่านมา
| ปี | ประชากร | ±% |
| --- | --- | --- |
|  1920  | 17,054 | —     |
|  1930  | 18,410 | +8.0% |
|  1940  | 19,496 | +5.9% |
|  1950  | 25,168 | +29.1% |
|  1960  | 24,852 | −1.3% |
|  1970  | 22,943 | −7.7% |
|  1980  | 22,243 | −3.1% |
|  1990  | 21,401 | −3.8% |
|  2000  | 19,860 | −7.2% |
|  2010  | 17,429 | −12.2% |
|  2020  | 12,225 | −29.9% |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Minamisanriku, Miyagi
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
ฮัน คัง

| ฮัน คัง |
| --- | --- |
ฮันในปี 2024
เกิด:  (1970-11-27) 27 พฤศจิกายน ค.ศ. 1970 (54 ปี)  ควังจู, เกาหลีใต้
นามปากกา: Han Kang-hyun
อาชีพ: นักเขียน
จบจาก: มหาวิทยาลัยย็อนเซ
แนว: บันเทิงคดี
ผลงานที่สำคัญ: The Vegetarian Human Acts
รางวัลสำคัญ: Yi Sang Literary Award   2005                   International Booker Prize   2016                   Prix Médicis étranger   2023                   Nobel Prize in Literature   2024  
คู่สมรส: Hong Yong-hee ()
บุตร: 1
บิดามารดา: Han Seung-won (บิดา)

ลายมือชื่อ: 

ชื่อเกาหลี
ฮันกึล: 한강
ฮันจา: 韓江
อาร์อาร์: Han Gang 
เอ็มอาร์: Han Kang 
 
เว็บไซต์
www.han-kang.net
ฮัน คัง (เกาหลี: 한강; อังกฤษ: Han Kang; เกิดเมื่อวันที่ 27 พฤศจิกายน ค.ศ. 1970) เป็นนักเขียนชาวเกาหลีใต้ ในช่วงปี 2007 ถึง 2018 เธอสอนการเขียนเชิงสร้างสรรค์ที่สถาบันศิลปะโซล ฮันโด่งดังไปทั่วโลกจากนวนิยายเรื่อง The Vegetarian ซึ่งกลายเป็นนวนิยายภาษาเกาหลีเรื่องแรกที่ได้รับรางวัล International Booker Prize สาขานวนิยายในปี 2016 ต่อมาในปี 2024 เธอได้รับรางวัลโนเบลสาขาวรรณกรรม นับเป็นครั้งแรกสำหรับสตรีชาวเอเชียที่ได้รางวัลนี้ รวมถึงชาวเกาหลีคนแรกที่ได้รางวัลนี้
อมรัตน์ โชคปมิตต์กุล

| อมรัตน์ โชคปมิตต์กุล |
| --- | --- |

สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566  (4 ปี 361 วัน)
 
ข้อมูลส่วนบุคคล
เกิด: 24 พฤษภาคม พ.ศ. 2507 (60 ปี) จังหวัดนครปฐม ประเทศไทย
พรรคการเมือง: อนาคตใหม่ (2561–2563) ก้าวไกล (2563–2567) คณะก้าวหน้า (2567-ปัจจุบัน)
ศิษย์เก่า: โรงเรียนสาธิตมหาวิทยาลัยศิลปากร   โรงเรียนเตรียมอุดมศึกษา   มหาวิทยาลัยธรรมศาสตร์
อาชีพ: นักการเมือง
ทรัพย์สินสุทธิ: 71 ล้านบาท

อมรัตน์ โชคปมิตต์กุล (ชื่อเล่น: เจี๊ยบ) เป็นนักการเมืองหญิงชาวไทย ที่ปรึกษารองประธานสภาผู้แทนราษฎร (ปดิพัทธ์ สันติภาดา), เลขานุการคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน สภาผู้แทนราษฎร, กรรมาธิการวิสามัญ พิจารณาศึกษาและแก้ไขปัญหาการละเมิดสิทธิมนุษยชน และการลอบประทุษร้ายประชาชน สภาผู้แทนราษฎร และอดีตสมาชิกสภาผู้แทนราษฎรแบบบัญชีรายชื่อ พรรคก้าวไกล
ประวัติ

อมรัตน์ โชคปมิตต์กุล มีชื่อเล่นว่า เจี๊ยบ เกิดเมื่อวันที่ 24 พฤษภาคม พ.ศ. 2507 เป็นบุตรคนโตในจำนวน 3 คน มีบิดาชื่อสมพันธ์ โชคปมิตต์กุล เป็นกำนันและทำธุรกิจรถเมล์ และเคยเป็นนายกสมาคมผู้ประกอบการรถโดยสารเอกชนร่วมบริการ (รถร่วม) บขส. การทำธุรกิจทำให้ครอบครัวของเธอต้องฝ่าฟันปัญหามากมาย ทำให้อมรัตน์เติบโตมาแบบโลดโผน และร่วมทุกข์ร่วมสุขกับพ่อแม่มาตลอด ซึ่งทำให้เธอได้พบเจอกับคนมากมาย และเริ่มตั้งคำถามกับความไม่เท่าเทียมตั้งแต่เวลานั้น
เธอสำเร็จการศึกษามัธยมศึกษาตอนต้นจาก โรงเรียนสาธิตมหาวิทยาลัยศิลปากร มัธยมปลายจากโรงเรียนเตรียมอุดมศึกษาและจบปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ เธอเคยกล่าวว่าในช่วงศึกษาปริญญาตรี เธอไม่เคยใส่ชุดนักศึกษา ไม่เคยเข้าเรียน แต่เข้าไปสอบอย่างเดียว และทำกิจกรรมมากมาย
การทำงาน

อมรัตน์มีความชื่นชอบการเมืองตั้งแต่เด็ก บิดาเคยพาไปดูสถานที่ใน จังหวัดนครปฐม ซึ่งเป็นจุดเริ่มต้นของเหตุการณ์ 6 ตุลาคม 2519 เธอเคยเข้าร่วมชุมนุม นปช. ในช่วงปี 2552 - 2553 การเรียกร้องของคนเสื้อแดงให้อภิสิทธิ์ เวชชาชีวะ นายกรัฐมนตรีในขณะนั้นยุบสภา แล้วจัดการเลือกตั้งใหม่ แต่อภิสิทธิ์ไม่ยอมยุบ อมรัตน์จึงเริ่มเคลื่อนไหวทางการเมือง เดินทางไปร่วมชุมนุมบ้าง แต่ไม่ได้นิยามตัวเองว่าเป็น “ขี้ข้าทักษิณ”
อมรัตน์ เริ่มเคลื่อนไหวทางการเมืองเต็มตัว เมื่อครั้งรัฐประหาร 2557 มีเตนท์ “แดงนครปฐม” เป็นของตัวเองในการชุมนุมที่ ถนนอักษะ เริ่มทำกิจกรรมทวงคืนสัญญาเลือกตั้ง คัดค้านคำวินิจฉัยศาลรัฐธรรมนูญ ที่ให้การเลือกตั้งปี 2557 เป็นโมฆะ รวมถึงงานจุดเทียนในนครปฐม จนถูกดำเนินคดีตามมาตรา 44 จำนวน 2 คดี
บทบาทด้านการเมือง

อมรัตน์ เข้าสู่วงการการเมืองเต็มตัวสังกัด พรรคอนาคตใหม่ ตามคำเชื้อเชิญของแกนนำพรรค โดยช่วงแรกเธอได้ตั้งศูนย์ประสานงานที่นครปฐม โดยตั้งใจช่วยเหลืออยู่เบื้องหลัง คันหา คัดกรองผู้สมัคร แต่สุดท้าย ปิยบุตร แสงกนกกุล ก็ชวนให้เธอมาลงรับสมัครเลือกตั้งในแบบบัญชีรายชื่อ และได้รับการเลือกตั้งในที่สุด
ในช่วงดำรงตำแหน่งสมาชิกสภาผู้แทนราษฎร อมรัตน์ มักแต่งกายด้วยเสื้อผ้าโทนสีฉูดฉาด สื่อมวลชนและผู้ที่ติดตามการเมืองจะให้ความสนใจ เพราะเธอเป็นผู้ที่อภิปรายเก่ง ดุดัน น่าติดตาม และเป็นคู่ปรับ คนหนึ่งของ พล.อ.ประยุทธ์ จันทร์โอชา นายกรัฐมนตรีในขณะนั้น เธออภิปรายไม่ไว้วางใจพล.อ. ประยุทธ์ ในประเด็นต่าง ๆ เช่น การทุจริตในกองทัพ, การสร้างอนุสาวรีย์ก่อนเปิดซองประมูล หรือการฮั้วประมูล ไปจนถึงกรณีบ้านหลวงของ พล.อ.ประยุทธ์ อมรัตน์มีหลักฐานที่ชัดเจนในการอภิปรายทุกครั้ง ทั้งยังสามารถตอบโต้ได้ทันที ทำให้เธอเป็นนักการเมืองคนหนึ่งที่ได้รับความนิยมในขณะนั้น
แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อมรัตน์ประกาศไม่ลงสมัครรับเลือกตั้งเป็น ส.ส. ทั้งแบบบัญชีรายชื่อและเขต โดยให้เหตุผลเพิ่มเติมว่าไม่ชอบงานการเมือง แต่เธอก็ลงพื้นที่ช่วยหาเสียง ติดตาม พิธา ลิ้มเจริญรัตน์ ไปตลอดเช่นกัน ก่อนที่จะได้รับตำแหน่งที่ปรึกษารองประธานสภาผู้แทนราษฎรคนที่ 1 (นายสัตวแพทย์ ปดิพัทธ์ สันติภาดา)ในปี พ.ศ. 2568 เธอถูกคณะกรรมการป้องกันและปราบปรามทุจริตแห่งชาติกล่าวหาว่าทำผิดจริยธรรมร้ายแรง
บทบาทด้านการเมือง > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่ --> พรรคก้าวไกล
ข้อวิจารณ์

อมรัตน์เคยถูกร้องเรียนจากผู้สนับสนุนพรรคเพื่อไทยรายหนึ่งว่าถูกอมรัตน์คุกคามในลักษณะการล่าแม่มด มีการเปิดเผยข้อมูลส่วนตัวของเธอลงโซเชียลมีเดีย และมีการไปเยี่ยมบริษัทที่เธอทำงาน พร้อมกับเล่าถึงการกระทำของผู้กล่าวหา จนทำให้เธอถูกบริษัทตักเตือนและคุมประพฤติ ขณะที่ทางอมรัตน์กล่าวว่าที่ทำไปเพื่อปกป้องตัวเองที่เป็นเหยื่อจากผู้ร้องเรียนดังกล่าว เนื่องจากผู้กล่าวหาเคยโพสต์โซเชียลมีเดียคุกคามเธอมาเป็นเวลานาน เมื่อยื่นพิจารณาให้ศาล กลับถูกตีตก เนื่องจากว่าอมรัตน์ในขณะนั้นดำรงตำแหน่ง สส. ย่อมเป็นบุคคลสาธารณะที่จะถูกวิจารณ์ได้ และเมื่อถึงจุดที่เธอรับไม่ไหว คือ ผู้กล่าวหาได้โพสต์ภาพตัดต่อของเธอกับประวีณ จันทร์คล้าย (กำนันนก) ซึ่งกำลังเป็นข่าวจากคดีจ้างวานฆ่า พันตำรวจตรี ศิวกร สายบัว (สารวัตรศิว)ในขณะนั้น และมีการกล่าวหาทำนองให้เข้าใจว่ามีความเกี่ยวพันกับมาเฟีย และอื่น ๆ จึงจำเป็นต้องดำเนินการดังกล่าว
โดยอมรัตน์ได้กล่าวว่า ยินดีที่จะแสดงความรับผิดชอบต่อกรณีที่เกิดขึ้น ด้วยการให้ทางพรรคตัดสิทธิการถูกเสนอชื่อเข้าดำรงตำแหน่งบริหารใดๆ ในพรรคก้าวไกล และยินดีให้ นายสัตวแพทย์ ปดิพัทธ์ สันติภาดา พิจารณาเธอในการต่อไป
แหล่งข้อมูลอื่น

อมรัตน์ โชคปมิตต์กุล สุภาพสตรีผู้พยายามเปล่งเสียงแทนผู้คน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เป็นการเลือกตั้งสมาชิกสภาผู้แทนราษฎรเป็นการทั่วไปครั้งที่ 23 นับเป็นการเลือกตั้งครั้งแรกหลังจากที่คณะมนตรีความมั่นคงแห่งชาติซึ่งเป็นคณะรัฐประหารได้ล้มล้างรัฐบาลที่มาจากการเลือกตั้งและยกเลิกรัฐธรรมนูญในวันที่ 19 กันยายน พ.ศ. 2549 คณะรัฐประหารได้ยกเลิกการเลือกตั้งทั่วไปที่กำหนดไว้ในเดือนตุลาคม พ.ศ. 2549 และสัญญาว่าจะมีการเลือกตั้งใหม่ภายใน 12 เดือน ศาลรัฐธรรมนูญวินิจฉัยให้ยุบพรรคไทยรักไทย ซึ่งเป็นพรรคการเมืองที่มี ส.ส. มากที่สุดในเวลานั้น และสั่งเพิกถอนสิทธิกรรมการบริหารพรรคเป็นเวลา 5 ปี ภายหลังการยุบพรรคไทยรักไทย อดีตสมาชิกพรรคและ ส.ส. ที่ไม่ได้เป็นกรรมการบริหารพรรคได้ย้ายมาสังกัดพรรคพลังประชาชน (พปช.) ซึ่งเป็นพรรคการเมืองขนาดเล็ก ต่อมาทางพรรคได้เลือกสมัคร สุนทรเวช นักการเมืองมากประสบการณ์ อดีตผู้ว่าราชการกรุงเทพมหานคร และอดีตหัวหน้าพรรคประชากรไทยเป็นหัวหน้าพรรคคนใหม่
การเลือกตั้งครั้งนี้มีการกำหนดวันเลือกตั้งล่วงหน้าทั้งในเขตและนอกเขตวันที่ 15-16 ธันวาคม พ.ศ. 2550 โดยต้องไปลงทะเบียนขอใช้สิทธิเลือกตั้งล่วงหน้านอกเขตจังหวัดได้ระหว่างวันที่ 22 ตุลาคม - 22 พฤศจิกายน พ.ศ. 2550 ส่วนเลือกตั้งในเขตไม่ต้องลงทะเบียน แต่ไปใช้สิทธิได้
สมาชิกสภาผู้แทนราษฎรแบบแบ่งเขต

วันที่ 26 ตุลาคม 2550 คณะกรรมการการเลือกตั้งได้มีมติแบ่งเขตเลือกตั้ง ส.ส. แบบแบ่งเขต จำนวนสมาชิกสภาผู้แทนราษฎรและเขตเลือกตั้งแบบแบ่งเขตเลือกตั้งที่แต่ละจังหวัดจะพึงมีและจำนวนเขตเลือกตั้งแบบแบ่งเขตเลือกตั้งของแต่ละจังหวัด มี 400 คนจาก 76 จังหวัด
มี 1 เขตเลือกตั้ง
จังหวัดที่มี ส.ส.ได้ 1 คน มี 4 จังหวัด ได้แก่ ระนอง สมุทรสงคราม สิงห์บุรี ตราด
จังหวัดที่มี ส.ส.ได้ 2 คน มี 10 จังหวัด ได้แก่ พังงา นครนายก แม่ฮ่องสอน สตูล อ่างทอง ภูเก็ต อุทัยธานี มุกดาหาร ชัยนาท อำนาจเจริญ
จังหวัดที่มี ส.ส.ได้ 3 คน มี 17 จังหวัด ได้แก่ กระบี่ ลำพูน ปราจีนบุรี เพชรบุรี สมุทรสาคร อุตรดิตถ์ ยะลา แพร่ น่าน ชุมพร พะเยา ประจวบคีรีขันธ์ หนองบัวลำภู จันทบุรี พัทลุง ตาก สระแก้ว
มี 2 เขตเลือกตั้ง
จังหวัดที่มี ส.ส.ได้ 4 คน มี 11 จังหวัด ได้แก่ ยโสธร พิจิตร ระยอง ตรัง สุโขทัย สระบุรี เลย ปัตตานี ฉะเชิงเทรา นครพนม นราธิวาส
จังหวัดที่มี ส.ส.ได้ 5 คน มี 9 จังหวัด ได้แก่ กำแพงเพชร ลพบุรี พระนครศรีอยุธยา ลำปาง นครปฐม ราชบุรี กาญจนบุรี สุพรรณบุรี พิษณุโลก
จังหวัดที่มี ส.ส.ได้ 6 คน มี 7 จังหวัด ได้แก่ ปทุมธานี หนองคาย มหาสารคาม สุราษฏร์ธานี กาฬสินธุ์ นนทบุรี เพชรบูรณ์
มี 3 เขตเลือกตั้ง
จังหวัดที่มี ส.ส.ได้ 7 คน มี 4 จังหวัด ได้แก่ นครสวรรค์ สมุทรปราการ สกลนคร ชัยภูมิ
จังหวัดที่มี ส.ส.ได้ 8 คน มี 4 จังหวัด ได้แก่ ชลบุรี เชียงราย ร้อยเอ็ด สงขลา
จังหวัดที่มี ส.ส.ได้ 9 คน มี 2 จังหว้ด ได้แก่ สุรินทร์ ศรีสะเกษ
มี 4 เขตเลือกตั้ง
จังหวัดที่มี ส.ส.ได้ 10 คน มี 3 จังหว้ด ได้แก่ นครศรีธรรมราช อุดรธานี บุรีรัมย์
จังหวัดที่มี ส.ส.ได้ 11 คน มี 3 จังหว้ด ได้แก่ เชียงใหม่ ขอนแก่น อุบลราชธานี
มี 6 เขตเลือกตั้ง
จังหวัดที่มี ส.ส.ได้ 16 คน มี 1 จังหวัด ได้แก่ นครราชสีมา
มี 12 เขตเลือกตั้ง
จังหวัดที่มี ส.ส.ได้ 36 คน มี 1 จังหวัด ได้แก่ กรุงเทพมหานคร
สมาชิกสภาผู้แทนราษฎรแบบสัดส่วน

วันที่ 17 ตุลาคม 2550 คณะกรรมการการเลือกตั้งได้มีมติแบ่งเขตเลือกตั้ง ส.ส. แบบสัดส่วน มี 8 กลุ่มจังหวัด แต่ละกลุ่มมี ส.ส. 10 คน ดังนี้
กลุ่มที่ 1 มีจำนวน 11 จังหวัด ประชากรรวม 7,615,610 คน ได้แก่ จังหวัดเชียงราย, แม่ฮ่องสอน, เชียงใหม่, พะเยา, น่าน, ลำปาง, ลำพูน, แพร่, สุโขทัย, ตาก และกำแพงเพชร
กลุ่มที่ 2 มีจำนวน 9 จังหวัด ประชากรรวม 7,897,563 คน ได้แก่ จังหวัดอุตรดิตถ์, พิษณุโลก, เพชรบูรณ์, พิจิตร, ชัยภูมิ, ขอนแก่น, ลพบุรี, นครสวรรค์ และอุทัยธานี
กลุ่มที่ 3 มีจำนวน 10 จังหวัด ประชากรรวม 7,959,163 คน ได้แก่ จังหวัดหนองคาย, อุดรธานี, เลย, นครพนม, สกลนคร, หนองบัวลำภู, กาฬสินธุ์, มุกดาหาร, มหาสารคาม และอำนาจเจริญ
กลุ่มที่ 4 มีจำนวน 6 จังหวัด ประชากรรวม 7,992,434 คน ได้แก่ จังหวัดร้อยเอ็ด, ยโสธร, อุบลราชธานี, ศรีสะเกษ, สุรินทร์ และบุรีรัมย์
กลุ่มที่ 5 มีจำนวน 10 จังหวัด ประชากรรวม 7,818,710 คน ได้แก่ นครราชสีมา, นครนายก, ปราจีนบุรี, สระแก้ว, ฉะเชิงเทรา, ชลบุรี, ระยอง, จันทบุรี, ตราด และปทุมธานี
กลุ่มที่ 6 มีจำนวน 3 จังหวัด ประชากรรวม 7,802,639 คน ได้แก่ กรุงเทพมหานคร, นนทบุรี และสมุทรปราการ
กลุ่มที่ 7 มีจำนวน 15 จังหวัด ประชากรรวม 7,800,965 คน ได้แก่ จังหวัดกาญจนบุรี, สุพรรณบุรี, นครปฐม, ราชบุรี, เพชรบุรี, ประจวบคีรีขันธ์, ชุมพร, ระนอง, ชัยนาท, สิงห์บุรี, อ่างทอง, พระนครศรีอยุธยา, สระบุรี, สมุทรสาคร และสมุทรสงคราม
กลุ่มที่ 8 มีจำนวน 12 จังหวัด ประชากรรวม 7,941,622 คน ได้แก่ จังหวัดสุราษฎร์ธานี, พังงา, นครศรีธรรมราช, กระบี่, ภูเก็ต, ตรัง, พัทลุง, สตูล, สงขลา, ปัตตานี, นราธิวาส และยะลา
สมาชิกสภาผู้แทนราษฎรแบบสัดส่วน > หมายเลขพรรคในการเลือกตั้งสมาชิกสภาผู้แทนราษฎรแบบสัดส่วน

หมายเลขประจำพรรคการเมืองที่ส่งผู้สมัครรับเลือกตั้ง ส.ส. แบบสัดส่วน ซึ่งเปิดรับสมัครระหว่างวันที่ 7-11 พฤศจิกายน พ.ศ. 2550 (19 พรรคแรกได้จากการจับสลากเมื่อวันที่ 7 พฤศจิกายน)  หมายเลขเหล่านี้ไม่เหมือนกับ ส.ส.แบบแบ่งเขตที่เปิดรับสมัครตั้งแต่วันที่ 12 พฤศจิกายน 2550
| หมายเลข | พรรค |
| --- | --- |
1: พรรคเพื่อแผ่นดิน
2: พรรครวมใจไทยชาติพัฒนา
3: พรรคเครือข่ายชาวนาแห่งประเทศไทย
4: พรรคประชาธิปัตย์
5: พรรคพลังเกษตรกร
6: พรรครักเมืองไทย
7: พรรคแรงงาน
8: พรรคเกษตรกรไทย
9: พรรคประชาราช
10: พรรคนิติศาสตร์ไทย
11: พรรคพัฒนาประชาธิปไตย
12: พรรคพลังประชาชน
13: พรรคชาติไทย
14: พรรคดำรงไทย
15: พรรคมัชฌิมาธิปไตย
16: พรรคชาติสามัคคี
17: พรรคความหวังใหม่
18: พรรคประชากรไทย
19: พรรคประชามติ
20: พรรคไทเป็นไท
21: พรรคพลังแผ่นดินไทย
22: พรรคมหาชน
23: พรรคคุณธรรม
24: พรรคราษฎรรักไทย
25: พรรคกฤษไทยมั่นคง
26: พรรคอยู่ดีมีสุข
27: พรรคไทยร่ำรวย
28: พรรคเอกราช
29: พรรคพลังแผ่นดิน
30: พรรคสังคมประชาธิปไตย
31: พรรคนำวิถี
สมาชิกสภาผู้แทนราษฎรแบบสัดส่วน > สถิติผู้สมัคร ส.ส. แบบสัดส่วน

จากรายงานของ กกต. สรุปได้ว่าพรรคการเมืองที่ส่งผู้สมัครครบทั้ง 8 กลุ่มจังหวัด มี 10 พรรค จากทั้งหมด 31 พรรค จำนวนผู้สมัคร ส.ส. แบบสัดส่วนมีจำนวนรวม 1,260 คน ในจำนวนดังกล่าวเป็นผู้ชายร้อยละ 78.57 ที่เหลือเป็นผู้หญิง กลุ่มจังหวัดที่ 6 มีผู้ลงสมัครรับเลือกตั้งมากที่สุด (19.05%) กลุ่มจังหวัดที่ 2 มีผู้ลงสมัครรับเลือกตั้งน้อยที่สุด (9.52%) ผู้สมัครส่วนใหญ่ (33.33%) มีธุรกิจส่วนตัวหรือค้าขาย ส่วนใหญ่จบการศึกษาระดับปริญญาตรีหรือต่ำกว่าปริญญาตรี และมีอายุระหว่าง 51-60 ปี รองลงไปคือ 41-50 ปี
ผล Exit Poll

หลังจากมีการปิดหีบการเลือกตั้ง ผล Exit Poll จากหน่วยงานต่าง ๆ มีดังนี้
ผล Exit Poll > สวนดุสิตโพล

| 0 | 1 | 2 | 3 |
| --- | --- | --- | --- |
+ผล Exit Poll จากสวนดุสิตโพล : 
| พรรค | แบ่งเขต | สัดส่วน | รวม |
| พรรคพลังประชาชน | 221 | 35 | 256 |
| พรรคประชาธิปัตย์ | 127 | 35 | 162 |
| พรรคชาติไทย | 24 | 5 | 29 |
| พรรครวมใจไทยชาติพัฒนา | 14 | 1 | 15 |
| พรรคเพื่อแผ่นดิน | 8 | 2 | 10 |
| พรรคประชาราช | 3 | 1 | 4 |
| พรรคมัชฌิมาธิปไตย | 3 | 1 | 4 |
| รวม | 400 | 80 | 480 |
ผล Exit Poll > เอแบคโพล

| 0 | 1 | 2 | 3 |
| --- | --- | --- | --- |
+ผล Exit Poll จากเอแบคโพล : 
| พรรค | แบ่งเขต | สัดส่วน | รวม |
| พรรคพลังประชาชน | 165 | 37 | 202 |
| พรรคประชาธิปัตย์ | 111 | 35 | 146 |
| พรรคชาติไทย | 46 | 3 | 49 |
| พรรครวมใจไทยชาติพัฒนา | 17 | 2 | 19 |
| พรรคเพื่อแผ่นดิน | 39 | 3 | 42 |
| พรรคประชาราช | 7 | 0 | 7 |
| พรรคมัชฌิมาธิปไตย | 15 | 0 | 15 |
| รวม | 400 | 80 | 480 |
ผล Exit Poll > มหาวิทยาลัยรามคำแหง

| 0 | 1 | 2 | 3 |
| --- | --- | --- | --- |
+ผล Exit Poll จากมหาวิทยาลัยรามคำแหง : 
| พรรค | แบ่งเขต | สัดส่วน | รวม |
| พรรคพลังประชาชน | 218 | 37 | 255 |
| พรรคประชาธิปัตย์ | 125 | 34 | 159 |
| พรรคชาติไทย | 33 | 5 | 38 |
| พรรครวมใจไทยชาติพัฒนา | 13 | 1 | 14 |
| พรรคเพื่อแผ่นดิน | 10 | 3 | 13 |
| พรรคประชาราช | 1 | 0 | 1 |
พรรคมัชฌิมาธิปไตย: 0
| รวม | 400 | 80 | 480 |
ผลการเลือกตั้ง > ผลอย่างเป็นทางการ

ดูเพิ่ม: สภาผู้แทนราษฎรไทย ชุดที่ 23
| 0 | 1 | 2 | 3 | 4 |
| --- | --- | --- | --- | --- |
↓
| 233 | 37 | 24 | 21 | 165 |
| พลังประชาชน | ชท. | พผ. | อื่นๆ | ประชาธิปัตย์ |
| พรรค | พรรค | แบบแบ่งเขต> คะแนนเสียง | แบบแบ่งเขต> % | แบบแบ่งเขต> ที่นั่ง | แบบสัดส่วน> คะแนนเสียง | แบบสัดส่วน> % | แบบสัดส่วน> ที่นั่ง | รวม> ที่นั่ง | รวม> % |  |
| --- | --- | --- | --- | --- | --- | --- | --- | --- | --- | --- |
|  | พลังประชาชน | 26,293,456 | 36.21 | 199 | 12,338,903 | 41.08% | 34 | 233 | 48.54% |  |
|  | ประชาธิปัตย์ | 21,745,696 | 29.95 | 132 | 12,148,504 | 40.45% | 33 | 165 | 34.38% |  |
|  | ชาติไทย | 6,363,475 | 8.76 | 33 | 1,213,532 | 4.04% | 4 | 37 | 7.71% |  |
|  | เพื่อแผ่นดิน | 6,599,422 | 9.09 | 17 | 1,596,500 | 5.32% | 7 | 24 | 5.00% |  |
|  | รวมใจไทยชาติพัฒนา | 3,395,197 | 4.68 | 8 | 740,461 | 2.47% | 1 | 9 | 1.88% |  |
|  | มัชฌิมาธิปไตย | 3,844,673 | 5.30 | 7 | 450,382 | 1.50% | 0 | 7 | 1.45% |  |
|  | ประชาราช | 1,632,795 | 2.25 | 4 | 408,851 | 1.36% | 1 | 5 | 1.04% |  |
| อื่น ๆ | อื่น ๆ | 2,730,033 | 3.76 | – | 1,136,365 | 3.78% | – | – | – |  |

| คะแนนสมบูรณ์ | คะแนนสมบูรณ์ | 72,607,256 | 100% | 400 | 30,033,498 | 100% | 80 | 480 | 100% |  |

| ไม่ประสงค์ลงคะแนน | ไม่ประสงค์ลงคะแนน | 1,499,707 | 4.58% |  | 953,306 | 2.85% |  |  |  |  |
| คะแนนเสีย | คะแนนเสีย | 837,775 | 2.56% |  | 1,823,436 | 5.56% |  |  |  |  |
| จำนวนผู้มาใช้สิทธิ์เลือกตั้ง | จำนวนผู้มาใช้สิทธิ์เลือกตั้ง | 32,775,868 | 74.49% |  | 32,792,246 | 74.52% |  |  |  |  |
| จำนวนผู้มีสิทธิ์เลือกตั้ง | จำนวนผู้มีสิทธิ์เลือกตั้ง | 44,002,593 |  |  | 44,002,593 |  |  |  |  |  |

| ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง | ที่มา: ศูนย์กลางข้อมูลเปิดเกี่ยวกับการเลือกตั้ง |  |
ผลการเลือกตั้ง > ผลการเลือกตั้งซ่อม 11 มกราคม 2552

| พรรค | กทม>  | ใต้ | เหนือ | อีสาน | กลาง | รวม |
| --- | --- | --- | --- | --- | --- | --- |
| ชาติไทยพัฒนา | - | 1 | - | 1 | 8 | 10 |
| ประชาธิปัตย์ | 1 | - | 1 | - | 5 | 7 |
| เพื่อไทย | - | - | 1 | 4 | - | 5 |
| ประชาราช | - | - | - | 3 | 1 | 4 |
| เพื่อแผ่นดิน | - | - | - | 2 | 1 | 3 |
| รวม | 1 | 1 | 2 | 10 | 15 | 29 |
ผลการเลือกตั้ง > การเลือกตั้งซ่อม เขต 3 ร้อยเอ็ด

บทความหลัก: การเลือกตั้งสมาชิกสภาผู้แทนราษฎรจังหวัดร้อยเอ็ด เขต 3 แทนตำแหน่งที่ว่าง พ.ศ. 2552
เป็นการเลือกตั้งสมาชิกสภาผู้แทนราษฎรสกลนคร แทนที่นายนพดล พลซื่อ ซี่งถูกตัดสิทธิ์ทางการเมือง 5 ปี โดยมีการเลือกตั้งในวันที่ 26 เมษายน พ.ศ. 2552 ซึ่งมีผู้สมัคร 3 คน คือ นางรัชนี พลซื่อ (พรรคเพื่อแผ่นดิน) กับนายนิรันดร์ นาเมืองรักษ์ (พรรคเพื่อไทย) และนายเยี่ยมพล พลเยี่ยม (พรรคความหวังใหม่) ผลการเลือกตั้งปรากฏว่า นางรัชนี พลซื่อ เป็นผู้ชนะการเลือกตั้ง
ผลการเลือกตั้ง > การเลือกตั้งซ่อม เขต 3 สกลนคร

บทความหลัก: การเลือกตั้งสมาชิกสภาผู้แทนราษฎรจังหวัดสกลนคร เขต 3 แทนตำแหน่งที่ว่าง พ.ศ. 2552
เป็นการเลือกตั้งสมาชิกสภาผู้แทนราษฎรสกลนคร แทนที่นายพงษ์ศักดิ์ บุญศล ซี่งถูกตัดสิทธิ์ทางการเมือง 5 ปี โดยมีการเลือกตั้งในวันที่ 21 มิถุนายน พ.ศ. 2552 ซึ่งมีผู้สมัคร 2 คน คือ นางอนุรักษ์ บุญศล (พรรคเพื่อไทย) กับนายพิทักษ์ จันทศรี (พรรคภูมิใจไทย) ผลการเลือกตั้งปรากฏว่า นางอนุรักษ์ บุญศล เป็นผู้ชนะการเลือกตั้ง
ผลการเลือกตั้ง > การเลือกตั้งซ่อม เขต 1 ศรีสะเกษ (มิถุนายน พ.ศ. 2552)

บทความหลัก: การเลือกตั้งสมาชิกสภาผู้แทนราษฎรจังหวัดศรีสะเกษ เขต 1 แทนตำแหน่งที่ว่าง มิถุนายน พ.ศ. 2552
เป็นการเลือกตั้งสมาชิกสภาผู้แทนราษฎรสกลนคร แทนที่นายสุตา พรหมดวง ซี่งลาออกจากตำแหน่ง โดยมีการเลือกตั้งในวันที่ 28 มิถุนายน พ.ศ. 2552 ซึ่งมีผู้สมัคร 2 คน คือ นายสุรชาติ ชาญประดิษฐ์ (พรรคเพื่อไทย) กับนางสกุลทิพย์ อังคสกุลเกียรติ (พรรคชาติไทยพัฒนา) ผลการเลือกตั้งปรากฏว่า นายสุรชาติ ชาญประดิษฐ์ เป็นผู้ชนะการเลือกตั้ง
ผลการเลือกตั้ง > การเลือกตั้งซ่อม เขต 1 สุราษฎร์ธานี (พ.ศ. 2552)

บทความหลัก: การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2552
เป็นการเลือกตั้งสมาชิกสภาผู้แทนราษฎรจังหวัดสุราษฎร์ธานี แทนที่นายสุเทพ เทือกสุบรรณ ซี่งลาออกจากตำแหน่ง โดยมีการเลือกตั้งในวันที่ 30 สิงหาคม พ.ศ. 2552 ซึ่งมีผู้สมัคร 2 คน คือ นายธานี เทือกสุบรรณ (พรรคประชาธิปัตย์) กับนายสมพล วิชัยดิษฐ (พรรคเพื่อไทย) ผลการเลือกตั้งปรากฏว่า นายธานี เทือกสุบรรณ เป็นผู้ชนะการเลือกตั้ง
ผลการเลือกตั้ง > การเลือกตั้งซ่อม เขต 6 กรุงเทพมหานคร

บทความหลัก: การเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ.ศ. 2553
เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่นายทิวา เงินยวง ซึ่งถึงแก่กรรมไปก่อนหน้านี้ โดยมีการเลือกตั้งในวันที่ 25 กรกฎาคม พ.ศ. 2553 ซึ่งมีผู้สมัครคนสำคัญ 2 คน คือ นายพนิช วิกิตเศรษฐ์ (พรรคประชาธิปัตย์) กับนายก่อแก้ว พิกุลทอง (พรรคเพื่อไทย) ผลการเลือกตั้งปรากฏว่า นายพนิช วิกิตเศรษฐ์ เป็นผู้ชนะการเลือกตั้ง
ผลการเลือกตั้ง > การเลือกตั้งซ่อม เขต 1 สุราษฎร์ธานี (พ.ศ. 2553)

บทความหลัก: การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2553
เป็นการเลือกตั้งสมาชิกสภาผู้แทนราษฎรสุราษฎร์ธานี แทนที่นายชุมพล กาญจนะ ซึ่งถูกตัดสิทธิ์จากการเมืองเป็นระยะ 5 ปี โดยมีการเลือกตั้งในวันที่ 30 ตุลาคม พ.ศ. 2553 ซึ่งมีผู้สมัครคนสำคัญ 2 คน คือ นายสุเทพ เทือกสุบรรณ (พรรคประชาธิปัตย์) กับนายวรวุฒิ วิชัยดิษฐ์ (พรรคเพื่อไทย) ผลการเลือกตั้งปรากฏว่า นายสุเทพ เทือกสุบรรณ เป็นผู้ชนะการเลือกตั้ง
ผลการเลือกตั้ง > การเลือกตั้งซ่อมเดือนธันวาคม พ.ศ. 2553

บทความหลัก: การเลือกตั้งสมาชิกสภาผู้แทนราษฎรไทยแทนตำแหน่งที่ว่าง ธันวาคม พ.ศ. 2553
เป็นการเลือกตั้งสมาชิกสภาผู้แทนราษฎรไทยจำนวน 5 ตำแหน่ง ที่พ้นสมาชิกสภาพสืบเนื่องจากคำตัดสินของศาลรัฐธรรมนูญ โดยมีการเลือกตั้งในวันที่ 12 ธันวาคม พ.ศ. 2553 ผลการเลือกตั้งปรากฏดังนี้
เขต 2 กรุงเทพมหานคร แทนตำแหน่งของนายสมเกียรติ ฉันทวานิช (พรรคประชาธิปัตย์)
นายอภิรักษ์ โกษะโยธิน (พรรคประชาธิปัตย์) เป็นผู้ชนะการเลือกตั้ง
เขต 2 ขอนแก่น แทนตำแหน่งของร้อยโทปรีชาพล พงษ์พานิช (พรรคเพื่อไทย)
ร้อยโทปรีชาพล พงษ์พานิช (พรรคเพื่อไทย) เป็นผู้ชนะการเลือกตั้ง
เขต 3 สุรินทร์ แทนตำแหน่งของนางมลิวัลย์ ธัญญสกุลกิจ (พรรคเพื่อแผ่นดิน)
นายศุภรักษ์ ควรหา (พรรคภูมิใจไทย) เป็นผู้ชนะการเลือกตั้ง
เขต 1 พระนครศรีอยุธยา แทนตำแหน่งของนายเกื้อกูล ด่านชัยวิจิตร (พรรคชาติไทยพัฒนา)
นายเกื้อกูล ด่านชัยวิจิตร (พรรคชาติไทยพัฒนา) เป็นผู้ชนะการเลือกตั้ง
เขต 6 นครราชสีมา แทนตำแหน่งของนายบุญจง วงศ์ไตรรัตน์ (พรรคภูมิใจไทย)
นายบุญจง วงศ์ไตรรัตน์ (พรรคภูมิใจไทย) เป็นผู้ชนะการเลือกตั้ง
เชิงอรรถ

↑  ที่นั่งเดิมของพรรคพลังประชาชนเทียบกับที่นั่งเดิมที่พรรคไทยรักไทยเคยได้รับ